  Наталья Тетерина Ижкарысь «Молодёжный» йӧ двореце Удмуртиысь пинал хоккеистъёс люкаськизы. 11-13 тулыспалэ татын «Зарни шайба» огъяросси ӵошатсконъёслэн покчиослэн группаысьтызы командаос куспын улосвыл люкетэз ортче. Элькунысь физкультурая, спортъя но егитъёсын ужан политикая министрлэн Наталья Гольцовалэн кылъёсызъя, туэ вожвылъяськонъёсы ваньмыз 36 команда пыриське. Соос арлыдзыя куинь группалы люкемын. Котькуд группаын – даслэсь ятыр командаос Наталья Гольцова, Удмуртиысь Физкультурая, спортъя но егитъёсын ужан политикая министрПокчиослэн группаысьтызы командаослэн ӵошатсконъёсазы Эгра, Балезино, Вавож, Шаркан но мукет ёросъёсысь но каръёсысь 11 команда вуиз. Ижкарысь «Торпедолэн» тренерез Вадим Петеримов пусйиз, соос ёросъёсысь командаосын мукет вожвылъяськонъёсын пумиськылӥзы ни. Вань командаос тодмоесь, умоесь. Ваньмыз дасесь, ваньзылэн кубок утэмзы потэ Вадим Петеримов, Ижкарысь Устинов ёросысь «Торпедо» командалэн тренерезПокчи арлыдъем хоккеистъёс пӧлын вормисьёс 13-тӥ тулыспалэ тодмо луозы. Соос Удмуртилэсь данзэ «Зарни шайбалэн» огъяросси люкетаз Сочиын утёзы. Тодэ вайытом, А.В. Тарасов нимо «Зарни шайба» огъяросси ӵошатсконъёслэн нырысетӥ улосвыл люкетэз Глазкарын ортчиз. Пиналъёслэн арлыдзыя шоретӥ группаын Ижкарысь «Заря» команда вормисе потӥз. 14-15 аресъем хоккеистъёс Глазкарын 18-20 тулыспалэ шудозы. Финалэ потон понна 13 команда ӵошатскоз. Пусъём, хоккеен шудонъя «Зарни шайба» огъяросси турнир нылпи командаос пӧлын 50 арлэсь ятыргес ортче ни. Удмуртиын ӵошатсконъёс Росси азьмуртлэн Приволжск федерал округъя ужоскето муртэз юрттэмен радъясько. Тегъёс: Спорт Ижкар Хоккей Удмуртия пиналъёс спортъяминистерство  